ቬንዙዌላ ከብራዚል እና ኮሎምቢያ ጋር የሚያገናኛትን ድንበር ዘጋች
ቬንዙዌላ ከብራዚል እና ኮሎምቢያ ጋር የሚያገናኛትን ድንበር መዝጋት መጀመሯ ተገለጸ፡፡የቬንዙዌላ ፕሬዝዳንት ኒኮላስ ማድሮ ድንበሮችን የሚዘጉት ከተቃዋሚዎቻቸው እና አሜሪካ በድጋፍ የሚገባውን እርዳታ ለማስቆም ነው ተብሏል፡፡ቬንዙዌላ በስልጣን ላይ ባሉት በኒኮላስ ማድሮና ተቃዋሚያቸው ዩዋን ጓይዶ የፖለቲካ ጥማት አሁንም እየተናጠች ነው፡፡የሀገሪቱ ወታደራዊ ሀይል አሁንም ፕሬዝዳንት ኒኮላስ ማድሮን ከመንበረ ስልጣናቸው እንዳይወርዱ ጠበቃ ቁሞላቸዋል ነው የተባለው፡፡አሜሪካና ምዕራባዊያን ዩዋን ጓይዶ ጊዚያዊ የቬኒዙዌላ ፕሬዝዳንት አድርገው ቢቀበሉም ማድሮን ግን አሁንም ቬንዙዌላን እያስተዳደሩ ይገኛሉ፡፡አሜሪካና የተቃዋሚ መሪው ዩዋን ጓይዶ ደጋፊ ሀገራት እርዳታ እናስገባለን በሚል ቬንዙዌላን ለቀውስ እየዳረጉ እና ሀገሪቱ ወደ ማያባራ ጦርነት እንድትገባ ሊያደርጉ የሚሞክሩ ሀይሎችን ለመመከት ፕሬዝዳንት ማድሮን ከኮሎምቢያና ብራዚል ጋር የሚያዋስናቸውን ድንበር መዝጋት መገመራቸውን ገልጸዋል፡፡በአሜሪካ የሚደገፈው ዩዋን ጓይዶ በጎረቤት ሀገራት ኮሎምቢያና ብራዚል በኩል ምግብና መድኃኒት አስገባለሁ በማለት ፕሬዝዳንት ማድሮንን ከስልጣን ለማንሳት የአሜሪካን ተልዕኮ እያስፈፀሙ ነው ሲሉ ማድሮን ቅስቀሳ እያካሄዱ ይገኛሉ፡፡ይህንን ተከትሎ ቻይናና ሩሲያ ፕሬዝዳንት ማድሮንን በውጭ ጣልቃገብ አካሄድ ማንም ከስልጣን አያነሳቸውም በማለት አጋርነታቸውን ግልጿል፡፡ፕሬዝዳንት ማድሮን በድንበሮቻቸው አካባቢ ማንኛውንም አይነት ህገ ወጥ እንቅስቃሴ ሲያደርግ በተገኘ ቡድን ላይም ሆነ የተቃዋሚ ደጋፊዎች ድንበር አቋርጠው ህገ ወጥ ስራ ሲሰሩ የመከላከያ ሀይላቸው ማንኛውንም አይነት እርምጃ እንዲወስድ ትዕዛዝ ሰጥተዋል፡፡ፕሬዝዳንት ማድሮን የኮሎምቢያ ድንበር እንዲዘጋ ከወሰኑ በኋላ ኮሎምቢያና ቬንዙዌላን በሚያዋስነው ድንበር ለሚፈፀም ወንጀል የኮሎምቢያ ፕሬዝዳንት ኢቫን ዱኩ ተከሳሽ ይሆናሉ ሲሉም ገልፀዋል፡፡ሮይተርስ በዘገባው እንዳስነበበው  ወደ ቬንዙዌላ የሚገቡት የምግብና መድሀኒት እርዳታዎች አብዛኛውን ከአሜሪካና ኮሎምቢያ ሀገራት ነው፡፡ አሁን ሀገሪቱ ባላት የኢኮኖሚ ቀውስ ላይ እርዳታዎች እንዳይገቡ ድንበሮች መዘጋታቸው ዜጎችን ለከፋ ርሀብና እንግልት ዳርጓቸዋል በማለት ተቃዋሚ ሀይሎች እየገለፁ ነው፡፡የአሜሪካ ምክትል ፕሬዝዳንት ማይክ ፔንስ በቬንዙዌላ በተከሰተው ቀውስ ውይይት ለማድረግ በቀጣይ ሳምንት ውደ ኮሎምቢያ መዲና ቦጎታ እንደሚያመሩ ተገልጿል፡፡ፕሬዝዳንት ትራምፕ የቬንዜዌላ ጦር ማድሮንን እንዲከዳ ጥሪ ብታቀርብም አልተቀበሉም፡፡ (ምንጭ፡- ሪውተርስ)